मंगलवार को बजट सत्र के दौरान राज्यसभा की कार्यवाही को 2 बजे तक स्थगित करने के बाद पूरा विपक्ष एकजुट होकर सरकार की कार्यशैली के ख़िलाफ़ आकर खड़ा हो गया और सदन का बायकॉट किया। विपक्ष की आवाज़ में आम आदमी पार्टी का प्रतिनिधित्व भी रहा।
जब भी कोई विपक्षी दल संसद में सरकार की नीतियों या फिर जनता के किसी मुद्दे पर सरकार से जवाब मांगता है तो सरकार उनकी आवाज़ को दबा देती है। मंगलवार को भी यही देखने को मिला। संसद परिसर में विपक्षी सांसदों ने मीडिया के समक्ष अपनी बात रखी जिसमें आम आदमी पार्टी के राज्यसभा सांसद संजय सिंह भी शामिल रहे जिन्होंने पूरी मुखरता से अपनी बात को रखा।
संसद परिसर में मीडिया से बात करते हुए आम आदमी पार्टी के राज्यसभा सांसद संजय सिंह ने कहा कि ‘अगर हम सदन के अंदर भी जनता की आवाज नहीं उठा सकते तो इसका मतलब लोकतंत्र के अंदर कोई भी संस्था ऐसी नहीं बची है जहां जनता के बुनियादी सवालों को उठाया जा सके, जहां लोकतंत्र की रक्षा हो सके।
केंद्र की तानाशाही सरकार ना केवल सदन के बाहर बल्कि सदन के अंदर भी विपक्ष की आवाज़ को दबाना चाहती है। इसलिए आज जो सदन का बायकॉट हुआ है उसमें आम आदमी पार्टी पूरे विपक्ष के साथ है- संजय सिंह, राज्यसभा सांसद, AAP
पूरे विपक्ष ने मंगलवार को सदन का बायकॉट किया और मीडिया के माध्यम से जनता के समक्ष अपनी बात रखी।
hin_Deva hin_Deva hin_Deva hin_Deva hin_Deva